
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 119 

28 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη αρχαιολογικού χώρου Μαντινείας, επαρχίας 


Μαντινείας, Νομού Αρκαδίας. 1 

Συγκρότηση Διοικητικής Επιτροπής Στρατιωτικών Επι¬ 
τάξεων Ν. Σερρών. 2 


Χορήγηση άδειας άσκησης επαγγέλματος Κοινωνικού 
Λειτουργού στην Πανταζή Αικατερίνη του Ιωάννη. 3 
Χορήγηση άδειας άσκησης επαγγέλματος Κοινωνικού 
Λειτουργού στην Βαρβαρέσου Φωτεινή του Ιωάν¬ 


νη. 4 

Τροποποίηση της 14338/2003 απόφασης του Νομάρ¬ 
χη Εύβοιας περί Σύστασης - Συγκρότησης Πρωτο¬ 
βάθμιου Υπηρεσιακού Συμβουλίου της Νομαρχια¬ 
κής Αυτοδιοίκησης Εύβοιας (ΝΠΔΔ). 5 


Χορήγηση άδειας άσκησης επαγγέλματος Κοινωνικού 
Λειτουργού στην Ντούτση Ειρήνη του Αποστόλου. 6 
Τροποποίηση στον Κανονισμού του «Λογαριασμού 
Επικουρικής Συνταξιοδότησης των Μελών και του 
Διοικητικού Προσωπικού του Σώματος Ορκωτών 
Ελεγκτών Λογιστών». 7 


ΑΠΟΦΑΣΕΙ Σ 

Αριθ. ΥΠΠΟ/ΓΔΑΠΚ/ΑΡΧ/Α1/Φ43/40862/2645 (1) 

Κήρυξη αρχαιολογικού χώρου Μαντινείας, επαρχίας Μα- 
ντινείας, Νομού Αρκαδίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τις διατάξεις του Ν. 1558/85 (Φ.Ε.Κ. 137/Α7 
26.7.1985) «Κυβέρνηση και Κυβερνητικά Όργανα». 

2) Την ΥΠΠΟ/ΓΝΟΣ/49610/28.11.90 (Φ.Ε.Κ. 743/Β7 
29.11.1990) «Εξαίρεση από τον περιορισμό των τριών 
υπογραφών». 


3) Τον Ν. 1127/81 (Φ.Ε.Κ. 32/Α/10.2.1981) «Περί κυρώ- 
σεως της εις Λονδίνον, την 6η Μάίου 1969 υπογραφείσης 
Ευρωπαϊκής Συμβάσεως δια την προστασία της Αρχαιο¬ 
λογικής Κληρονομιάς». 

4) Τις διατάξεις του Ν. 3028/2002 (Φ.Ε.Κ. 153/Α7 
28.6.2002) «Γ ιατηνπροστασίατων Αρχαιοτήτων καιενγέ- 
νειτης Πολιτιστικής Κληρονομιάς». 

5) Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην 37/ 
23.7.2003 πράξη του, αποφασίζουμε: 

Κηρύσσουμε ως αρχαιολογικό χώρο την τειχισμένη αρ¬ 
χαία πόλη της Μαντινείας, τον παρακείμενο λόφο «Γκορ- 
τσούλι» («Πτόλις») στα βόρεια αυτής, και τη γύρω περιο¬ 
χή, για λόγους προστασίας των σωζόμενων καταλοίπων 
της αρχαίας πόλης Μαντινείας και του άμεσου περιβάλ¬ 
λοντος της, όπου έχουν εντοπισθεί διάσπαρτα αρχαία κα¬ 
τάλοιπα. 

Εντός του τείχους της αρχαίας πόλης, το οποίο διαθέτει 
δέκα πύλες και χρονολογείται γύρω στο 370 π.Χ., έχουν 
εντοπισθεί δημόσια κτήρια (θέατρο, Αγορά, Βουλευτήριο 
Ναοί) και διάφορα άλλα οικιστικά κατάλοιπα. Στο λόφο 
«Γκορτσούλι» έχουν εντοπιστεί κινητά ευρήματα των 
προϊστορικών και των πρώιμων ιστορικών χρόνων, καθώς 
και τα θεμέλια δύο αρχαϊκών ναών. 

Ως εκτούτου, η κηρυσσόμενη περιοχή ορίζεται στα συ¬ 
νημμένα αποσπάσματα φύλλων χαρτών της Γεωγραφι¬ 
κής Υπηρεσίας Στρατού (σε κλίμακα 1:5.000) με ενιαία 
γραμμή και οριοθετείται από τα παρακάτω σημεία: Α, Β, Γ, 
Δ, Ε, Ζ, Η, Α, τα οποία αντιστοιχούν στο συνημμένο πίνα¬ 
κα συντεταγμένων. 

Από τις διατάξεις της παρούσας Απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Δεκεμβρίου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. 18695 (2) 

Συγκρότηση Διοικητικής Επιτροπής Στρατιωτικών Επιτά¬ 
ξεων Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2218/1994 όπως συμπληρώθη¬ 
καν με τις όμοιες των Ν. 2240/94 και 2307/1995. 

2. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Τις διατάξεις του Ν. 4442/1929 «Περί στρατιωτικών 
και ναυτικών εισφορών και ναυλώσεων» όπως τροποποι¬ 
ήθηκε με τις όμοιες του άρθρου 9του Αν. Ν. 2276/1940. 

4. Τις διατάξεις του Π. Δ 115/1984 «Διορισμός των με¬ 
λών των Διοικητικών Δικαστηρίων περί Στρατιωτικών Επι¬ 
τάξεων». 

5. Τις Διοικητικές οδηγίες της Δ.Δ. 1/ΓΕΣ από 31.7.1984 
σχετικά με την εφαρμογή του Π. Δ 115/1984. 

6. Τις διατάξεις της παρ. 1 του άρθρου 9 του Ν. 1649/ 
1986, σύμφωνα με τις οποίες τα Διοικητικά Δικαστήρια 
Στρατιωτικών Επιτάξεων μετονομάσθηκαν Διοικητική 
Επιτροπή Στρατιωτικών Επιτάξεων. 

7. Το 1094/8.12.2003 έγγραφο του Πρωτοδικείου Σερ¬ 
ρών. 

8. Το Φ.851/4/78599/15.12.2003 έγγραφο του Γ Σώμα¬ 
τος Στρατού (Διεύθυνση Οικονομικού). 

9. Το 17784/9.12.2003 έγγραφο της Δ.Ο.Υ. Α' Σερρών, 
αποφασίζουμε: 

Συγκροτούμε τη Διοικητική Επιτροπή Στρατιωτικών 
Επιτάξεων Νομού Σερρών για το χρονικό διάστημα έως 
31.12.2004 ως κατωτέρω: 

1. Ελένη Ρόκου, Πρωτόδικη Σερρών, αναπληρούμενη 
από την Θεοκτή Νικολάίδου, επίσης Πρωτόδικη Σερρών. 

2. Νικόλαο Βόκα, Πρωτόδικη Σερρών, αναπληρούμενο 
από την Αθηνά Παπαγεωργίου, επίσης Πρωτόδικη Σερ¬ 
ρών. 

3. Βασίλειο Κυρατσούς, Ανχη (ΠΖ) Δντή 4ου ΕΓ/Χ ΜΠ, 
αναπληρούμενο από τον Κωνσταντίνο Δάιο, Ανχη (Ο) 
Δντη ΔΟΙ/ΧΜΠ. 

4. Φίλιππο Φώτη, Τχη (ΔΒ) Επιτελής 4ου ΕΓ/Χ ΜΠ, ανα¬ 
πληρούμενο από τον Παναγιώτη Λαζαρίδη, Αγο (ΜΧ) 
Δκτη ΔΜΧ/Χ Μ Π. 

5. Χρυσούλα Τσούκα, υπάλληλο της Α' Δ.Ο.Υ. Σερρών 
του κλάδου ΠΕ Εφοριακών με βαθμό Α', αναπληρούμενη 
από τον Κωνσταντίνο Τσακίρη, υπάλληλο της ιδίας υπη¬ 
ρεσίας του κλάδου ΔΕ Εφοριακών με βαθμό Α'. 

Πρόεδρος της Επιτροπής ορίζεται ο αρχαιότερος, από 
τα οριζόμενα τακτικά μέλη, Δικαστής σύμφωνα με το άρ¬ 
θρο 32 του Ν. 4442/1929. 

Γραμματέατης Επιτροπής ορίζουμε την Αναστασία Βα- 
κάλου, υπάλληλο της Δ/νσης Τοπ. Αυτ/σης και Διοίκησης 
Ν. Σερρών του κλάδου ΔΕΙ Διοικητικού με βαθμό Β' ανα¬ 
πληρούμενη από τον Δημήτριο Σκεφαλέ, υπάλληλο της 
ίδιας υπηρεσίας και του ιδίου κλάδου και βαθμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 31 Δεκεμβρίου 2003 
Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 


(3) 

Χορήγηση άδειας άσκησης επαγγέλματος Κοινωνικού 
Λειτουργού στην Πανταζή Αικατερίνη του Ιωάννη. 

Ο ΝΟΜΑΡΧΗΣ ΑΘΗΝΩΝ 

Με την 3820/30.12.2003 απόφαση του Νομάρχη Αθη¬ 
νών χορηγείται στην Πανταζή Αικατερίνη του Ιωάννη 
άδεια άσκησης επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 
-♦- 

(4) 

Χορήγηση άδειας άσκησης επαγγέλματος Κοινωνικού 
Λειτουργού στην Βαρβαρέσου Φωτεινή του Ιωάννη. 

Ο ΝΟΜΑΡΧΗΣ ΑΘΗΝΩΝ 

Με την 3866/30.12.2003 απόφαση του Νομάρχη Αθη¬ 
νών χορηγείται στην Βαρβαρέσου Φωτεινή του Ιωάννη 
άδεια άσκησης επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 
-♦- 

Αριθ. οικ. 1020 (5) 

Τροποποίηση της 14338/2003 απόφασης του Νομάρχη 
Εύβοιας περί Σύστασης - Συγκρότησης Πρωτοβάθμι¬ 
ου Υπηρεσιακού Συμβουλίου της Νομαρχιακής Αυτο¬ 
διοίκησης Εύβοιας (ΝΠΔΔ). 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Την 14338/2003(ΦΕΚ 1704/Β719.11.2003) Απόφασή 
μας. 

2. Το 17791/15.12.2003 έγγραφο της Περιφέρειας Στε¬ 
ρεός Ελλάδας. 

3. Το από 14.12.2002 Πρακτικό της εφορευτικής επι¬ 
τροπής για την ανάδειξη των αιρετών μελών του Υπηρε¬ 
σιακού Συμβουλίου όπου εξελέγησαν δύο (2) αιρετοί με 
τους αναπληρωτές τους γιο τους μονίμους υπαλλήλους 
και ένας (1) για το προσωπικό με σχέση εργασίας αορί¬ 
στου χρόνου. Για την κατηγορία των υπαλλήλων με σχέ¬ 
ση εργασίας αορίστου χρόνου δεν υπήρξε άλλη υποψη¬ 
φιότητα (πλην ενός), λόγω απροθυμίας των εν λόγω 
υπαλλήλων και ως εκ τούτου δεν είναι δυνατόν να ορισθεί 
και άλλο μέλος (δεύτερο) με τους αναπληρωτές τους. 

4. Τις διατάξειςτου άρθρου 6του Ν. 2839/2000 σύμφω¬ 

να με τις οποίες «Σε κάθε υπηρεσιακό συμβούλιο των δη¬ 
μοσίων υπηρεσιών, των Ν.Π.Δ.Δ. και των Ο.Τ.Α., ο αριθ¬ 
μός των οριζομένων από τη Διοίκηση μελών κάθε φύλου 
ανέρχεται σε ποσοστό ίσο τουλάχιστον με το 1 13 των ορι- 
ζομένων. 

5. Τα μέλη που προτείνονται για να συμμετέχουν στο 
Υπηρεσιακό Συμβούλιο υπηρετούν σε Υπηρεσίες της 
έδρας του Νομού όπου και η λειτουργία του και δει στην 
πόλη της Χαλκίδος. 

6. Η θητεία των μελών είναι διετής και λήγει την 31 η Δε¬ 
κεμβρίου 2004 (31.12.2004), ημερομηνία λήξης της 
2ετούς θητείας των αιρετών μελών που συμμετέχουν στο 
Υπηρεσιακό Συμβούλιο, αποφασίζουμε: 

Τροποποιούμε την 14338 (ΦΕΚ 1704/Β /19.11.2003) 

Απόφασή μας «Σύστασης - Συγκρότησης Πρωτοβάθμιου 
Υπηρεσιακού Συμβουλίου της Νομαρχιακής Αυτοδιοίκη¬ 
σης Εύβοιας (ΝΠΔΔ) ως προς τα εξής: 

1. Συγκροτούμε πενταμελές Υπηρεσιακό Συμβούλιο, με 
έδρα τη Χαλκίδα, αρμόδιο για όλους τους υπαλλήλους 
που υπηρετούν στη Ν.Α. Εύβοιας αποτελούμενο από: 

Α. Μία (1) μόνιμη υπάλληλο της Ν.Α. Εύβοιας και δύο (2) 
μονίμους υπαλλήλους του Υπουργείου Εθνικής Παιδείας 
& Θρησκευμάτων και του Πε.Σ.Υ.Π. Στερεός Ελλάδας με 
βαθμό Δ/ντή. 

Αναπληρωτής της μονίμου υπαλλήλου της Ν.Α. Εύβοι¬ 
ας ορίζεται μόνιμος υπάλληλος της Περιφέρειας Στερεάς 
Ελλάδας (Δ/νση Δασών) και του μονίμου υπαλλήλου του 
Πε.Σ.Υ.Π. Στερεάς Ελλάδας μόνιμος υπάλληλος του 
Υπουργείου Οικονομίας και Οικονομικών. 

Όλοι οι αναφερόμενοι υπάλληλοι υπηρετούν σε Υπηρε¬ 
σίες με έδρα την πόλη της Χαλκίδος. 

5. Η θητείατων μελώντου Υπηρεσιακού Συμβουλίου λή¬ 
γει την 31η Δεκεμβρίου 2004 (31.12.2004), ημερομηνία 
λήξης της 2ετούς θητείας των αιρετών μελών που συμμε¬ 
τέχουν στο Υ.Σ. 

7. Γ ιατην κατηγορία των υπαλλήλων με σχέση εργασίας 
αορίστου χρόνου υπάρχει ένας (1) μόνο αιρετός εκπρό¬ 
σωπος λόγω της έλλειψης άλλων υποψηφιοτήτων, όπως 
προκύπτει από το πρακτικό της εφορευτικής επιτροπής 
των εκλογών της 14ης Δεκεμβρίου 2002 και ως εκ τούτου 
δεν είναι δυνατόν να ορισθεί άλλο μέλος (δεύτερο) με 
τους αναπληρωτές τους. 

Κατά τα λοιπά ισχύει η ανωτέρω Απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 20 Ιανουάριου 2004 
Ο Νομάρχης 

ΑΘΑΝΑΣΙΟΣ ΜΠΟΥΡΑΝΤΑΣ 

-♦- 

( 6 ) 

Χορήγηση άδειας άσκησης επαγγέλματος Κοινωνικού 
Λειτουργού στην Ντούτση Ειρήνη του Αποστόλου. 

Ο ΝΟΜΑΡΧΗΣ ΘΕΣΠΡΩΤΙΑΣ 

Με την Ε1/5235/8.1.2004 απόφαση του Νομάρχη Θε¬ 
σπρωτίας χορηγείται στην Ντούτση Ειρήνη του Αποστό¬ 
λου άδεια ασκήσεως επαγγέλματος Κοινωνικού Λειτουρ¬ 
γού. 

Με εντολή Νομάρχη 

Ο Προϊστάμενος Διευθύνησης 
ΠΑΝΑΓΙΩΤΗΣ ΤΑΣΙΟΣ 


Αριθ. 81 (7) 

Τροποποίηση στον Κανονισμού του «Λογαριασμού Επι¬ 
κουρικής Συνταξιοδότησηςτων Μελών καιτου Διοικη¬ 
τικού Προσωπικού του Σώματος Ορκωτών Ελεγκτών 
Λογιστών». 

ΣΩΜΑ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ 
ΕΠΟΠΤΙΚΟ ΣΥΜΒΟΥΛΙΟ 

Το Εποπτικό Συμβούλιο, κατά την Δ28/15/8.1.2004 συ¬ 
νεδρίασή του, αφού έλαβε υπόψη του τη διάταξη της πα- 
ραγρ. 10 του άρθρου 24του Π.Δ. 226/1992, ενέκρινε ομό¬ 
φωνα την ακόλουθη τροποποίηση στον Κανονισμό του 
«Λογαριασμού Επικουρικής Συνταξιοδότησης των Με¬ 
λών και του Διοικητικού Προσωπικού του Σ.Ο.Ε.Λ.», η 
οποία έχει ως εξής: 

Στο ΚΕΦΑΛΑΙΟ V «ΠΡΟΫΠΟΘΕΣΕΙΣ ΣΥΝΤΑΞΙΟΔΟ- 
ΤΗΣΗΣ»του Κανονισμού του «Λογαριασμού Επικουρικής 
Συνταξιοδότησης» προστίθεται νέα παράγραφος 4 ως 
κατωτέρω, η δε ήδη υπάρχουσα παράγραφος 4, να αριθ- 
μηθεί ως παράγραφος 5. 

«4. Για τα μέλη του Σώματος Ορκωτών Ελεγκτών Λογι¬ 
στών (Σ.Ο.Ε.Λ.) που γράφτηκαν στο Μητρώο του Σ.Ο.Ε.Λ. 
μετά την 1.4.1993 με τις μεταβατικές διατάξεις του Π.Δ. 
226/1992 και ασφαλίστηκαν υποχρεωτικά στο «Λογαρια¬ 
σμό» από 1.1.1996 και μετά και κατά τη συνταξιοδότησή 
τους από τον κύριο φορέα ασφαλίσεώς τους δεν έχουν 
συμπληρώσει τα απαιτούμενα 15 έτη ασφαλίσεώς τους 
στο «Λογαριασμό» σύμφωνα με τον Κανονισμό του «Λο¬ 
γαριασμού» (Κεφ. V παρ. 2 γα) και εφόσον δεν επιθυμούν 
να τους επιστραφούν οι καταβληθείσες στο «Λογαρια¬ 
σμό» εισφορές, ισχύουν τα ακόλουθα: 

χορηγείται (σ’ αυτά) μηνιαίο επικουρικό βοήθημα ίσο 
προς το κατώτατο ποσό της επικουρικής σύνταξης, που 
ισχύει εκάστοτε. Το ποσό αυτό δεν μπορεί να είναι κατώ¬ 
τερο των 206 ευρώ μηνιαίως. Το επικουρικό αυτό βοήθη¬ 
μα χορηγείται προσωπικά στον συνταξιοδοτούμενο και 
δεν περιέχεται στους κληρονόμους του. Επίσης χορηγεί¬ 
ται και σε εκείνους που είχαν διατελέσει σε αναστολή, 
εφόσον έχουν καταβληθεί οι εισφορές για το διάστημα 
της αναστολής». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,14 Ιανουάριου 2004 

Ο Πρόεδρος του Εποπτικού Συμβουλίου 
του Σώματος Ορκωτών Ελεγκτών Λογιστών 
ΧΑΡΙΛΑΟΣ Π. ΑΛΑΜΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




